**Jesus som ”den første og den sidste” – et citat fra Esajas’ Bog**

I Bibelens sidste bog præsenterer Jesus sig for Johannes på Patmos som ”den første og den sidste” (Åb 1,17). Mod bogens slutning gentages denne karakteristik sammen med andre lignende vendinger: ”Jeg er Alfa og Omega, den første og den sidste, begyndelsen og enden” (Åb 22,13).

Hvad der ikke altid bemærkes er, at Jesus her citerer Esajas’ Bog, og at det er Herren selv, Jahve, som præsenterer sig på denne måde:

* Hvem har virket og gjort det?  
        Han, som fra begyndelsen kaldte slægterne frem.  
        **Jeg**, Herren, **er den første**,  
        og hos **de sidste** er jeg den samme.
  + - Es 41,4
* Dette siger Herren, Israels konge,  
        han som løskøber det, Hærskarers Herre:  
        **Jeg er den første, og jeg er den sidste**,  
        der er ingen anden Gud end mig.
  + - Es 44,6
* Hør mig, Jakob,  
        Israel, som jeg har kaldet!  
        Jeg er den samme; **jeg er den første,  
        og jeg er den sidste**.
  + - Es 48,12

Åbenbaringens Bogs citat fra Esajas’ Bog understreger:

1. Jesus er ét med Gud; han er Jahve
2. Jesus er netop den, der kender enden fra begyndelsen
   1. I sammenhængen i disse kapitler hos Esajas er netop denne side ved Gud fremhævet, Gud, som den, styrer historiens gang og sender sit profetiske ord.
3. Jesus er skaberen
   1. Jf. beskrivelsen af Jesus i Åb 3,14 som ”Guds skaberværks ophav.”